સિંહને જંગલનો રાજા રહેવાય છે પણ કેટલીક વખત જંગલના કાયદા રાજાને રાંક બનાવી દેતા હોય છે. કેન્યાના મસાઈમારા નેશનલ રિઝર્વ પાર્કમાં એરિક બાસિગા નામના એક ફોટોગ્રાફરને તાજેતરમાં એવું દ્રશ્ય ક્લીક કરવાનો મોકો મળ્યો જે ભાગ્યેજ કોઈને મળે! જંગલનો રાજા સિંહ જંગલી ભેંસોના એક ઝુંડની સામે એકલો પડી ગયો. ભેંસોનું મોટું ઝુંડ જોઈને સિંહનાં હાંજા કેવાં ગગડી ગયાં તે આ ફોટોસિકવન્સમાં સ્પષ્ટ દેખાય છે. વાસ્તવમાં, સિંહ ભેંસોની ગેંગ અને ખાડાની વચ્ચે ભરાઈ પડ્યો હતો અને ત્યાંથી નીકળવું તેના માટે ભારે થઈ ગયું હતું. ફોટોગ્રાફર બાસિગાના કહેવા પ્રમાણે સિંહ અને સિંહણે આગલા કલાકોમાં જ કાદવમાં ફસાયેલી ભેંસનો શિકાર કર્યો હતો. આ ઘટનાની જાણ થતાં ભેંસોનું ઝુંડ એ સ્થળે આવી પહોંચ્યું અને જે ખેલ થયો તેમાં સિંહનાં હાંજા ગગડી ગયા.